इस पूरे प्रकरण को जाति से जोड़कर दिखाना भी सवालों के घेरे में है। सोफिया के पिता ने पुदुकोट्‌टई पुलिस सुंदरराजन और उनके समर्थकों के खिलाफ एफआईआर दर्ज कराई है जिसमें सोफिया के पिता ने अपनी जाति को उल्लेख किया है और अपने इस कदम को सही बताया। सोफिया के पिता ने कहा कि “तमिलसाई सुंदरराजन तेनकासी जा रही थीं जहां मेरी जाति के लोगों को बीजेपी में शामिल करने की योजना बना रही थी। मैं चाहता हूँ कि मेरी जाति के सभी लोगों को पता चले कि बीजेपी केंद्र में रहकर किस तरह से जातिवाद की राजनीति करती है।” इससे पहले डेक्कन क्रॉनिकल के अनुसार, “इस तरह की गतिविधि राजनीतिक रूप से प्रेरित है इस संभावना से पुलिस ने भी इंकार नहीं किया है। जैसा कि आरोपी एक दलित (देवेंद्र कुला वेल्लार समुदाय से है) है ऐसे में युवती की गतिविधि दलितों में बीजेपी और तमिलनाडु बीजेपी अध्यक्ष के खिलाफ रोष पैदा करने का हो सकता है।“ ऐसे में इस पूरे प्रकरण से स्पष्ट है कि ये विवाद बीजेपी के खिलाफ नफरत फैलाने के मकसद से प्रेरित था। सोफिया के ट्विटर अकाउंट के मुताबिक जब उन्होंने देखा कि तमिलसाई सुंदरराजन भी उनके साथ विमान में यात्रा कर रही हैं, तब उन्होंने ट्वीट किया कि, “मैं विमान में तमिलसाई सुंदरराजन के साथ हूँ और जोर से चिल्लाना चाहती हूं, “मोदी-बीजेपी-आरएसएस फासीवाद की सरकार, हाय हाय।” क्या मुझे विमान से बाहर फेंक दिया जायेगा? हालांकि, इस ट्वीट को बाद में हटा दिया गया।